وَرمُل

وَرمُل یَتھ بارہ مولہ تہِ ونان چھِ  چھُ جۆم تہٕ کٔشیٖر ہٕنٛدِ وَرمُل ضِلُک اَکھ شہر۔ یہٕ شَہَر چھُہ دریاے وؠتھ کؠن پٹھین پؠٹھ واقع شَہَر سرینگر پؠٹھ ۳۴ میٖل دور شمالس کُن۔

 تٲریخ 
شَہَر ورملِس چھُہ رازٕ بمسنَن سنہ 2306 قبل مسیح منھز وجود ترومُت۔ یہٕ شَہَر اوس اَکہِ زمانہ کشیر ہُنٛد دروازٕ یوان ماننہٕ تہِ کیازِ سرینگر مزفرآباد شاہراہ ٲس امہِ کِنہِ نیران یۄس تٲریخی اعتبار واریاہ اہم ٲس۔ تَمہِ کِنہ چھہِ وَرمُلِس واراہ اہمیت میجمٕژ۔ دپان یلؠ اکبر کشیر او، وَرمُل اوسُکھ مارِنؠ ہؠو سجومُت۔ جناب سعید جانباز علی آیہ 1421ء مَنٛز پَنٕنؠن ساداتن سۭتؠ کشیر تہٕ ورمُل بنووُکھ پَنُن مرکز۔ 1620ء مَنٛز آیہٕ سکھ مذہبکؠ شییم گرو، گرو ہرگوبند سنگ جی تہِ وَرمُل تشریف۔

 جغرافیہ 
وَرمُل چھُہ °34.2 شمال تہٕ °74.34 مشرق پؠٹھ واقع۔ سطح سمندر پؠٹھ چھُہ اَمٮُ۪ک تھزر 1593 فٕٹہٕ۔ یہٕ چھُہ رازدٲنؠ سرینگر پؠٹھ 34 میٖل شمال کُن دریاے ویتھ کؠن بٹھؠن پؠٹھ بٔسِتھ۔ اَتھ شہرس چھہِ پانژ کٔدل پانہ وٲنؠ جوڈِتھ۔ وؠتھ چھہِ شہرس دۄن حصن مَنٛز تقسیم کٕرِتھ۔ شمالکِس حِصَس پؠٹھ چھُہ پرٛون شَہَر بَسِتھ یُس زن گۄن آسنس سۭتؠ سۭتؠ چھُہ واریاہ قدیم۔ نو شَہَر چھُہ جنوبکِس حصَس مَنٛز۔ سرکٲرؠ ادارٕ تہٕ نٔی تعمیرات چھہِ یَتے موجود۔   2001 کہِ مردم شمٲری مطابق چھہ ضلٕچ کُل آبٲدی 71434 افراد۔

 حَوالہٕ 
زٲژ:جۆم تہٕ کٔشیٖر ہٕنٛدؠ شَہَر
زٲژ:وَرمُل
زٲژ:وَرمُل ضِلٕکؠ قصبہٕ تہٕ شہر